རྒྱ་དང་མི་རིགས་གཞན་གྱི་མི་མིང་ས་མིང་སོགས་ལས་བོད་རང་ལ་སྔ་མོ་ནས་འབོད་སྲོལ་ཡོད་པ་རྣམས་དེ་བཞིན་བཀོད་པ་དང་།གཞན་དག་ཕལ་ཆེ་བརྒྱ་ཡིག་གི་སྒྲ་གདངས་ཇི་བཞིན་བོད་ཡིག་ཏུ་ཕབ་པ་ཡིན་མོད།མདོ་དབུས་ཁམས་གསུམ་གྱི་ཀློག་སྟངས་ལ་ཁྱད་པར་ཅུང་ཟད་ཡོད་པའི་རྐྱེན་གྱིས་ད་ལྟ་མི་རིགས་གཞན་གྱི་སྐད་དུ་ཡོད་པའི་མིང་བརྡའི་སྒྲ་བོད་ཡིག་ཏུ་འབེབ་དུས་མ་ཡིག་གི་མང་གཅིག་ལ་འགྱུར་མིང་མི་འདྲ་བ་དུ་མ་འབྱུང་བཞིན་ཡོད།ཐ་ན་ཞིང་ཆེན་གཅིག་གི་ལས་ཁུངས་སོ་སོའི་སྒྱུར་སྟངས་ཀྱང་མི་འདྲ་བའི་གནས་ཚུལ་བྱུང་དང་འབྱུང་མུས་སུ་མཆིས།དེ་ནི་རང་རེར་ངེས་པར་ཚད་མར་འཛིན་དགོས་པའི་འགྱུར་མིང་གི་ཚད་གཞི་ཞིག་ད་དུང་བཟོས་མེད་པས་ལན་མོད།དེ་ལྟའི་ཚད་གཞི་ཞིག་མ་བྱུང་བའི་སྔོན་དུ་གནས་སྐབས་སུ་པེ་ཅིན་མི་རིགས་དཔེ་སྐྲུན་ཁང་གིས་པར་དུ་བསྐྲུན་པའིརྒྱ་བོད་ཤན་སྦྱར་གྱི་ཚིག་མཛོདཀྱི་མཇུག་ཏུ་བཀོད་པའི་རྒྱ་ཡིག་གི་སྒྲ་གདངས་འབེབ་སྟངས་ལྟར་ཕབ་ན་དགོས་པ་ཆེ་བར་སྙམ་ནས་འདིར་ཡང་ཕལ་ཆེ་བ་རེའུ་མིག་དེ་ཉིད་གཞིར་བཟུང་བ་དང་།ཡང་དཔེར་ནལྟ་བུའི་སྒྲ་འདྲ་བའི་མིང་དག་ལ་མཚོན་ན།ཚང་མར་ཧྥུ་ཀྲོའུ་ཞེས་བོད་ཡིག་ཏུ་ཁྱད་མ་ཕྱེ་བར་ཡིག་གཟུགས་གཅིག་ཏུ་ཕབ་ཚེ།སོ་སོའི་དབྱེ་བ་འབྱེད་དཀའ་ཞིང་མིང་བཏགས་པའི་དགོས་པའང་སྟོར་བར་འགྱུར་བས་དེ་དག་ཧྥུ་ཀྲོའུ།ཧྥུའ་ཀྲོའི།ཧྥོའུ་ཀྲོའུ།ཧྥོ་ཀྲོའུ།ཧྲོད་ཀྲོའུ་བཅས་སུ་ཕབ་པ་དང་།ལྟ་བུ་དག་ཝེ་ཀྲོའུ།ཝི་ཀྲོའུ།ཝེས་ཀྲོའུ།ཝེད་ཀྲོའུ་ལྟ་བུར་ཕབ་པ་དང་།དངདངལྟ་བུ་རྣམས་ཧྲན་ཞི་དང་ཧྲའན་ཞི།ལེང་ཀྲོའུ་དང་ལིའང་ཀྲོའུ་ཞེས་ཁྱད་ཕྱེ་ནས་བོད་ཡིག་ཏུ་ཕབ་ཡོད།ལར་ཧྥུ་དང་ཧྥུའ་གཉིས་དོན་ཐོབ་ཏུ་གཅིག་མཚུངས་ཡིན་ལ།ཧྲའན་དང་ལིའང་ལྟ་བུར་རྗེས་འཇུག་ན་དང་ང་ཡོད་བཞིན་དུ་བར་དུ་འ་སྦྱོར་བ་འདི་འདྲ་བོད་ཀྱི་བརྡ་སྤྲོད་ཀྱི་ལུགས་དང་མི་མཐུན་པ་སྨོས་མ་དགོས་ཀྱང་།དགོས་དབང་གིས་དེ་ལྟར་མི་སྒྱུར་ཐུ་མེད་བྱུང་ལ་སྔོན་གྱིརྒྱ་ནག་ཆོས་འབྱུངསོགས་སུའང་དེ་ལྟར་བསྒྱུར་ཡོད་པ་དཔེར་བལྟས་པ་ཡིན།མིའི་མིང་དང་གོ་ཐོབ་ཀྱི་མིང་ཁག་ཅིག་གི་རྗེས་སུཞེས་པདང་།གོ་ཐོབ་ཅནདམག་དཔོནདཔོན་པོལྟ་བུ་བསྣན་ཡོད་པ་ནི་སྐབས་བབས་ཀྱི་མིང་དེ་རྗོད་ཚིག་གཞན་དང་མ་འདྲེས་པར་གསལ་པོ་ཡོང་བའི་ཆེད་དུ་དེ་ལྟར་སྦྱར་བ་ཙམ་ལས་རྒྱ་ཡིག་གི་མ་ཕྱི་རང་ན་ནི་དེ་ལྟའི་གསལ་བཤད་ཀྱི་ཚིག་ཡོད་མི་སྲིད་པའང་མཁྱེན་པར་མཛོད།